cyanic-selkie/wikianc huggingface dataset:
บอรึส รอมันแชนกอ
ประวัติ
เมื่ออายุได้ 16 ปี รอมันแชนกอถูกกองทัพนาซีจับกุมและเนรเทศไปยังดอร์ทมุนท์ ที่นั่นเขาถูกบังคับใช้แรงงานในเหมืองถ่านหินเหมืองหนึ่ง หลังจากหลบหนีไม่สำเร็จ เขาก็ถูกนำตัวไปกักกันที่ค่ายบูเคินวัลท์และถูกบังคับให้ทำงานในสายการผลิตจรวดวี-2 ที่ศูนย์วิจัยกองทัพบกเพเนอมึนเดอ จากนั้นเขาถูกย้ายไปกักกันที่ค่ายมิทเทิลเบา-โดรา และในที่สุดก็ได้รับการปลดปล่อยออกจากค่ายแบร์เกิน-เบ็ลเซินใน ค.ศ. 1945 แต่เขาประจำการในกองทัพโซเวียตที่เยอรมนีตะวันออกต่อจนถึง ค.ศ. 1950 เมื่อบอริสได้กลับบ้าน เขาก็เข้าศึกษาต่อที่สถาบันการเหมืองแร่ในคาร์กิวและทำงานเป็นวิศวกร
หลังจากที่รอดชีวิตจากค่ายกักกันนาซีสามแห่ง รอมันแชนกอได้แบ่งปันความทรงจำของเขาเกี่ยวกับเหตุการณ์เหล่านั้นและมีส่วนร่วมในการรักษาความทรงจำเกี่ยวกับโศกนาฏกรรมที่เกิดจากนาซีอยู่เสมอ เขาเป็นรองประธาน (จากยูเครน) ของคณะกรรมการระหว่างประเทศว่าด้วยอดีตนักโทษบูเคินวัลท์-โดรา
การเสียชีวิต
หลังจากที่ภรรยาของรอมันแชนกอเสียชีวิต เขาก็อาศัยอยู่ตามลำพังที่ชั้น 8 ของอาคารชุดหลังหนึ่งในเขตซัลติวกาของคาร์กิว โดยมียูลียา รอมันแชนกอ ผู้เป็นหลานสาว คอยแวะไปดูแลอยู่เสมอ
ในวันที่ 18 มีนาคม ค.ศ. 2022 ระหว่างการรุกรานยูเครนโดยรัสเซีย กองทัพรัสเซียได้ระดมยิงเขตซัลติวกาซึ่งเป็นย่านที่พักอาศัยอย่างต่อเนื่อง อาคารชุดของรอมันแชนกอถูกกระสุนปืนใหญ่ตกใส่ ยูลียากล่าวว่าตัวอาคารถูกไฟเผาทำลายโดยสิ้นเชิง และกล่าวว่ารอมันแชนกอ "เหลือเพียงกระดูกอยู่บนโครงเตียงที่เขานอนอยู่" อีฮอร์ แตแรคอว์ นายกเทศมนตรีนครคาร์กิว ได้สั่งการให้ช่วยเหลือครอบครัวของรอมันแชนกอในการเคลื่อนย้ายและฝังศพของเขา ดมือตรอ กูแลบา รัฐมนตรีว่าการกระทรวงการต่างประเทศยูเครน แสดงความเห็นผ่านทวิตเตอร์ว่าเหตุการณ์นี้เป็น "อาชญากรรมที่เลวร้ายเหลือจะกล่าว รอดจากฮิตเลอร์ ตายเพราะปูติน"
อนุสรณ์
เมื่อวันที่ 9 พฤศจิกายน ค.ศ. 2022 สภานครไลพ์ซิชในเยอรมนีมีมติให้เปลี่ยนชื่อถนน "ทวร์มกูทชตราเซอ" (Turmgutstraße) ในย่านโกลิสซึ่งเป็นที่ตั้งของสถานกงสุลใหญ่รัสเซียด้วย เป็น "ถนนบอรึส รอมันแชนกอ" (Boris-Romantschenko-Straße) เพื่อเป็นเกียรติแก่เขา
จอช แดลลัส
จอช พอล แดลลัส (Josh Paul Dallas; เกิด 18 ธันวาคม พ.ศ. 2521) เป็นนักแสดงชาวอเมริกัน เขาเป็นที่รู้จักกันดีที่สุดจากบทบาทของเขาในฐานะ Prince Charming/David Nolan ในซีรีส์โทรทัศน์ ABC เรื่อง Once Upon a Time (2554–2561) และ Fandral ในภาพยนตร์มาร์เวลคอมิกส์ที่ดัดแปลงมาจากภาพยนตร์เรื่อง Thor (2011) ตั้งแต่ปี 2018 เขาได้แสดงในซีรีส์ดราม่าของ NBC เรื่อง Manifest
ดอนัลด์ ซักโซ
ประวัติ
ซักโซเกิดและเติบโตในประเทศแอลเบเนีย เขาเป็นลูกชายของปีเตอร์ ซักโซ อดีตผู้ฝึกสอนทีมชาติแอลเบเนียชุดเยาวชน ซักโซเริ่มต้นอาชีพนักวอลเลย์บอลในประเทศแอลเบเนีย ในปี 1991-1996 เขาเป็นตัวแทนของทีมชาติแอลเบเนียชุดเยาวชนและในปี 1995-1996 เขาได้เล่นให้กับทีมชาติแอลเบเนียชุดใหญ่ ในฤดูกาล 1995/96 เขาได้ลงเล่นให้กับทีมบ้านเกิดของเขาที่สโมสรสเกินเดอร์เบอูกอร์เชอ และเขาได้เป็นผู้มีส่วนสำคัญในการพาทีมเข้ารับรางวัลชนะเลิศจากการแข่งขันแอลเบเนียวอลเลย์บอลลีก
ในปี ค.ศ. 1996 เขาได้ย้ายไปเรียนต่อที่สหรัฐโดยเขาได้ไปอาศัยอยู่ในรัฐแมสซาชูเซตส์ และหลังจากนั้นเขาได้ย้ายไปอยู่ในรัฐแคลิฟอร์เนีย ในปี ค.ศ. 1997 เขาได้เข้าเรียนที่มหาวิทยาลัยเซาเทิร์นแคลิฟอร์เนียและสำเร็จการศึกษาในปี ค.ศ. 2000
ในปี ค.ศ. 2001 ซักโซลงแข่งให้กับทีมชาติสหรัฐ และเขาได้ย้ายไปเล่นลีกในประเทศโปแลนด์ ประเทศตุรกี และประเทศอิตาลี โดยได้ลงเล่นกับให้อักกวาปาราดีโซมอนโซบรีอันซา (ฤดูกาล 2005-06 และ 2006-07) หลังจากเขาย้ายไปยังสโมสรวอลเลย์เตรวีโซ และต่อมาในปี ค.ศ. 2013 เขาเล่นให้กับเตรนตีโนวอลเลย์ โดยเขาได้เป็นผู้มีส่วนในการพาทีมเข้าคว้าแชมป์อิตาเลียนซูเปอร์คัพ
จังหวัดปาปัวที่สูง
ปาปัวที่สูง หรือ ปาปูวาเปอกูนูงัน (Papua Pegunungan) เป็นจังหวัดหนึ่งของประเทศอินโดนีเซีย ตั้งอยู่บริเวณที่สูงตอนกลางของภูมิภาคปาปัว เป็นจังหวัดเดียวในประเทศที่ไม่มีทางออกสู่ทะเล ครอบคลุมพื้นที่ 69,685.31 ตารางกิโลเมตร และมีประชากร 1,408,641 คนจากการประมาณการอย่างเป็นทางการ ณ กลางปี พ.ศ. 2564
จังหวัดปาปัวที่สูงได้รับการจัดตั้งขึ้นเมื่อวันที่ 30 มิถุนายน พ.ศ. 2565 โดยแยกพื้นที่ออกมาจากจังหวัดปาปัวพร้อมกับจังหวัดปาปัวกลางและจังหวัดปาปัวใต้ เมืองหลักของจังหวัดคือวาเมนาในอำเภอจายาวีจายา
หน่วยการบริหาร
พื้นที่จังหวัดปาปัวที่สูงแบ่งออกเป็น 8 อำเภอ (kabupaten) ได้แก่ • อำเภอจายาวีจายา (Kabupaten Jayawijaya)
• อำเภอโตลีการา (Kabupaten Tolikara)
• อำเภอเปอกูนูงันบินตัง (Kabupaten Pegunungan Bintang)
• อำเภอมัมเบอราโมกลาง (Kabupaten Mamberamo Tengah)
• อำเภอยาลีโม (Kabupaten Yalimo)
• อำเภอยาฮูกีโม (Kabupaten Yahukimo)
• อำเภอลันนีจายา (Kabupaten Lanny Jaya)
• อำเภออึนดูกา (Kabupaten Nduga)
อินทรัตน์ ยอดบางเตย
พลตรี อินทรัตน์ ยอดบางเตย (18 พฤศจิกายน พ.ศ. 2488 - ) อดีตสมาชิก สภานิติบัญญัติแห่งชาติ (ประเทศไทย) พ.ศ. 2557 ที่ปรึกษารัฐมนตรีว่าการกระทรวงเกษตรและสหกรณ์ อดีตสมาชิกวุฒิสภา จังหวัดเชียงใหม่ อดีตรองหัวหน้าพรรคมัชฌิมาธิปไตย อดีตผู้ทรงคุณวุฒิ กองบัญชาการทหารสูงสุด และเคยเป็นที่ปรึกษา รัฐมนตรีว่าการกระทรวงทรัพยากรธรรมชาติและสิ่งแวดล้อม (อนงค์วรรณ เทพสุทิน)
ประวัติ
พลตรีอินทรัตน์ ยอดบางเตย สมรสกับนางบุษบา ยอดบางเตย อดีตนายกเทศมนตรีนครเชียงใหม่
การทำงาน
พลตรีอินทรัตน์ รับราชการในสังกัดกองทัพบก จนได้รับตำแหน่งสูงสุดเป็นผู้ทรงคุณวุฒิ กองบัญชาการทหารสูงสุด และลาออกจากราชการมาได้รับเลือกตั้งเป็นสมาชิกวุฒิสภา จังหวัดเชียงใหม่ ต่อมาได้เข้าร่วมจัดตั้งพรรคการเมือง และดำรงตำแหน่งรองหัวหน้าพรรคมัชฌิมาธิปไตย จากนั้งได้ลงสมัครรับเลือกตั้ง ส.ส.จังหวัดเชียงใหม่ เขต 4 คู่กับนายอำนวย ยศสุข แต่ไม่ได้รับเลือกตั้ง โดยแพ้ให้กับนายสุรพล เกียรติไชยากร จากพรรคพลังประชาชน และนายนรพล ตันติมนตรี จากพรรคเพื่อแผ่นดิน
พลตรีอินทรัตน์ ถูกตัดสิทธิ์ทางการเมืองเป็นเวลา 5 ปี ตั้งแต่วันที่ 2 ธันวาคม พ.ศ. 2551 ถูกตัดสิทธิทางการเมืองเป็นระยะเวลาทั้งหมด 5 ปี เนื่องจากการยุบพรรคมัชฌิมาธิปไตย
พลตรีอินทรัตน์ ยอดบางเตย ได้รับคัดเลือกจากมูลนิธิศิษย์เก่าโรงเรียนเตรียมทหาร (AFAPS Alumni Foundation)ให้ได้รับ "รางวัลเกียรติยศจักรดาว ประจำปี 2547" ในสาขาการเมืองและการพัฒนากีฬา
พลตรีอินทรัตน์ ดำรงตำแหน่ง รองประธานสหพันธ์ยกน้ำหนักนานาชาติรองประธานสหพันธ์ยกน้ำหนักแห่งเอเชีย และ ประธานคณะกรรมาธิการพัฒนากีฬายกน้ำหนักสมาคมยกน้ำหนักสมัครเล่นแห่งประเทศไทย ได้รับความไว้วางใจ เลือกตั้งให้เป็น นายกสมาคมยกน้ำหนักสมัครเล่นแห่งประเทศไทย ต่อเนื่องมา 2 สมัยติดต่อกัน (ช่วงปี 2543 - 2547)
ปัจจุบัน พลตรี อินทรัตน์ ยอดบางเตย ดำรงตำแหน่งทางด้านกีฬา คือ รองประธานคณะกรรมการโอลิมปิคแห่งประเทศไทย ในพระบรมราชูปถัมภ์ (พ.ศ. 2556-2559), รองประธานสหพันธ์ยกน้ำหนักนานาชาติ(IWF)(พ.ศ. 2556-2559), รองประธานคนที่ 1 สหพันธ์ยกน้ำหนักแห่งเอเชีย (AWF), ประธานสหพันธ์สมาคมกีฬาชาติ และ นายกสมาคมยกน้ำหนักสมัครเล่นแห่งประเทศไทย
โบสถ์แห่งความสามัคคี
โบสถ์แห่งความสามัคคีมีความเชื่อพื้นฐานที่อิงจากหนังสือ หลักการดำเนินชีวิต (Divine Principle) ซึ่งเป็นงานเขียนของมุน ซ็อน-มย็องเอง ในงานเขียนดังกล่าวมีมุมมองต่อพระเยซูต่างจากศาสนาคริสต์กระแสหลักที่มีหลักข้อเชื่อไนซีนเป็นบรรทัดฐาน และการสอนในเรื่อง "การชดใช้" (indemnity) ขบวนการทางศาสนานี้เป็นที่รู้จักยิ่งในพิธีกรรมสมรสหมู่ หรือที่ศาสนิกชนยูนิฟิเคชั่นจะเรียกว่า การรับพรมงคลสมรสที่ศักดิ์สิทธิ์ โบสถ์แห่งความสามัคคีเป็นที่ถกเถียง นักวิจารณ์ยุคแรก ๆ เรียกโบสถ์ว่า "เป็นลัทธิที่อันตราย" ทั้งยังเป็นที่กล่าวถึงในการมีส่วนร่วมทางการเมืองระหว่างประเทศ ซึ่งรวมไปถึงการต่อต้านคอมมิวนิสต์และการรวมชาติเกาหลี    โบสถ์แห่งความสามัคคีและสมาชิกของโบสถ์ เป็นผู้ก่อตั้ง เป็นเจ้าของ และเป็นผู้สนับสนุนองค์กรต่าง ๆ อย่างหลากหลาย เป็นต้นว่าธุรกิจ การศึกษา การเมือง และอื่น ๆ
สมาชิกของโบสถ์จะเรียก มุน ซ็อน-มย็อง และฮัน ฮัก-จา ภรรยา อย่างยกย่องว่า "พ่อที่แท้จริง" (True Father) และ "แม่ที่แท้จริง" (True Mother) และเรียกทั้งสองร่วมกันว่า "พ่อแม่ที่แท้จริง" (True Parents) เพื่อเชื่อมโยงคู่สมรส (ที่มาจากการสมรสหมู่) และครอบครัวมุนเข้ากับพระเจ้า
ประวัติ
มุน ซ็อน-มย็อง (문선명, 文鮮明) หรือ ซันเมียง มูน มีนามเดิมว่า มุน ยง-มย็อง (문용명, 文龍明) เกิดเมื่อวันที่ 25 กุมภาพันธ์ พ.ศ. 2463 (ตรงกับวันที่ 6 มกราคม ตามปฏิทินจันทรคติ และ 25 กุมภาพันธ์ พ.ศ. 2463 ในปฏิทินเกรกอเรียน) ที่บ้านซังซา ตำบลทอกุน อำเภอช็องจู จังหวัดพย็องอันเหนือ ซึ่งขณะนั้นยังอยู่ในการปกครองของญี่ปุ่น (ปัจจุบันขึ้นกับประเทศเกาหลีเหนือ) พื้นฐานครอบครัวแต่เดิมนับถือลัทธิขงจื๊อ ต่อมาได้เปลี่ยนไปนับถือศาสนาคริสต์นิกายเพรสไบทีเรียน มุนได้กลายเป็นครูผู้สอนศาสนาในโรงเรียนประจำวันอาทิตย์
สมาชิกโบสถ์แห่งความสามัคคีเชื่อว่า พระเยซูเจ้าทรงปรากฏพระองค์ต่อหน้ามุนในวันอีสเตอร์เมื่อ พ.ศ. 2479 โดยพระองค์ให้เขาทำงานสืบทอดต่อหลังพระเยซูถูกตรึงกางเขนไปแล้ว จากนั้นมุนได้ทำการอธิษฐานและใคร่ครวญเรื่องราวระยะหนึ่งก่อนตัดสินใจตอบรับภารกิจ และเปลี่ยนชื่อตัวเป็น มุน ซ็อน-มย็อง มาตั้งแต่นั้น
พฤษภาคม พ.ศ. 2486 มุนสมรสกับชเว ซุน-กิล ซึ่งเป็นปีเดียวกันกับ ฮัน ฮัก-จา (한학자, 韓鶴子) หญิงชาวเกาหลีเหนือ ผู้เป็นภรรยาคนปัจจุบันของเขาเกิด
รีวัน นูร์มุลกี
รีวัน นูร์มุลกี (Rivan Nurmulki; เกิด 16 กรกฎาคม ค.ศ. 1995 —) เป็นนักวอลเลย์บอลชาวอินโดนีเซีย ปัจจุบันลงเล่นให้แก่ซูราบายาบินซามาโตร์ ในตำแหน่งตัวตบตรงข้าม
ประวัติ
ในปี ค.ศ. 2015 เขาเข้าร่วมการแข่งขันวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ในฐานะตัวแทนทีมชาติอินโดนีเซียชุด ยู-23 ซึ่งเขาพาทีมจบอันดับที่ 9 และในปี ค.ศ. 2017 เขาเข้าร่วมการแข่งขันชิงแชมป์เอเชีย 2017 ที่จัดขึ้นในประเทศอินโดนีเซีย เขามีส่วนร่วมในการพาทีมคว้าอันดับที่ 4 ซึ่งเป็นอันดับที่ดีที่สุดของทีมอินโดนีเซีย และเขายังได้รับรางวัลตรงข้ามยอดเยี่ยมอีกด้วย
ในปี ค.ศ. 2019 เขาได้เล่นกับสโมสรนครราชสีมา เดอะมอลล์ ซึ่งเขามีส่วนสำคัญในการพาทีมคว้าแชมป์วอลเลย์บอลไทยเดนมาร์คซูเปอร์ลีก 2019 นอกจากนี้ยังได้รางวัลผู้เล่นทรงคุณค่าอีกด้วย และในการแข่งขันซีเกมส์ 2019 ที่ประเทศฟิลิปปินส์ เขาพาทีมคว้าเหรียญทองซึ่งเป็นครั้งแรกในรอบ 10 ปี หลังจากที่ทำได้ครั้งล่าสุดเมื่อปี ค.ศ. 2009 ต่อมาในปี ค.ศ. 2020 ได้ย้ายไปเล่นให้กับวีซีนางาโนะไทรเดนต์ ในวี.ลีก ดิวิชัน 1 ของประเทศญี่ปุ่น และสิ้นสุดสัญญาในฤดูกาล 2021/22
วอลเลย์บอลชายชิงแชมป์โลก รุ่นอายุไม่เกิน 21 ปี 2015
วอลเลย์บอลชายชิงแชมป์โลก รุ่นอายุไม่เกิน 21 ปี 2015 (2015 FIVB Volleyball Men's U21 World Championship) จัดขึ้นในประเทศเม็กซิโก ระหว่างวันที่ 11–20 กันยายน ค.ศ. 2015 (พ.ศ. 2558)
ทีมที่ผ่านการคัดเลือก
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี เมื่อวันที่ 14 ธันวาคม พ.ศ. 2556
การแบ่งกลุ่ม
การจับฉลากแบ่งสายจัดขึ้นที่เมืองตีฮัวนา, ประเทศเม็กซิโก เมื่อวันที่ 25 มิถุนายน พ.ศ. 2558 ตัวเลขในวงเล็บหมายถึงอันดับโลก ณ วันที่ ณ เดือนธันวาคม พ.ศ. 2557
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
กระสุนรักพิทักษ์โลก
กระสุนรักพิทักษ์โลก เป็นซีรีส์ไลต์โนเวลสปินออฟญี่ปุ่นจากเรื่องพิชิตรัก พิทักษ์โลก ที่เขียนโดยโคชิ ทาจิบาน่า ซีรีส์นี้เขียนโดยยูอิจิโร่ ฮิงะชิเดะ ภายใต้ของโคชิ ทาจิบาน่า และภาพโดย NOCO มีการประกาศสร้างเป็นภาพยนตร์อนิเมะ 2 ตอนโดยสตูดิโอ Geek Toys โดยตอนแรก Dead or Bullet ฉายวันที่ 14 สิงหาคม พ.ศ. 2563 และส่วนตอนที่ 2 Nightmare or Queen ฉายวันที่ 13 พฤศจิกายน พ.ศ. 2563
รูบิน โอโคเทีย
รูบิน ราฟาเอล โอโคเทีย (Rubin Rafael Okotie; เกิดวันที่ 6 มิถุนายน ค.ศ. 1987) เป็นนักฟุตบอลชาวออสเตรียในตำแหน่งกองหน้า เขาเป็นส่วนหนึ่งของทีมชาติออสเตรียชุดลุยศึกฟุตบอลชิงแชมป์แห่งชาติยุโรป 2016
โอโคเทียย้ายไปอาศัยที่ออสเตรียในวัยหกขวบ เขาเริ่มเล่นฟุตบอลอาชีพกับเอาส์ทรีอาวีน โดยได้ลงเล่นนัดแรกใน ค.ศ. 2007 และลงเล่นให้กับสโมสรมากกว่า 50 นัดก่อนที่เขาจะย้ายไปเนือร์นแบร์คในเยอรมนี และถูกปล่อยยืมตัวให้กับสโมสรซินต์-เตรยเดินในเบลเยียม ต่อมาเขาเซ็นสัญญากับชตวร์มกราทซ์ หนึ่งฤดูกาลครึ่งถัดมา เขาย้ายกลับเอาส์ทรีอาวีนและถูกปล่อยยืมตัวให้กับ SønderjyskE ในเดนมาร์ก ต่อมาใน ค.ศ. 2014 เขาเซ็นสัญญากับ1860 มึนเชิน เขายิงได้ 21 ประตูจากการลงเล่น 57 นัดให้กับมึนเชิน ก่อนที่จะย้ายไปเป่ย์จิงเอ็นเทอร์ไพรส์ในจีน
เกียรติประวัติ
เอาส์ทรีอาวีน
ทีมชาติเยาวชน
รางวัลส่วนตัว
คริสทีอัน ฟุคส์
คริสทีอัน ฟุคส์ (Christian Fuchs; เกิดวันที่ 7 เมษายน ค.ศ. 1986) เป็นนักฟุตบอลชาวออสเตรียผู้เล่นในตำแหน่งแบ็กซ้ายให้กับชาร์ลอตต์ เอฟซี
ฟุคส์มาจากทีมเยาวชนของวีเนอร์น็อยชตัท (Wiener Neustadt) เขาเซ็นสัญญาอาชีพฉบับแรกในวัย 17 ปีกับสโมสรเอ็สเฟา มัทเทิร์สบวร์ค (SV Mattersburg) ในออสเตรียนบุนเดิสลีกา ต่อมาใน ค.ศ. 2008 เขาเซ็นสัญญากับโบคุม โดยในช่วงฤดูกาลหลัง ๆ เขาถูกปล่อยยืมตัวให้กับไมนทซ์ 05 ก่อนที่จะย้ายไปชัลเคอ 04ใน ค.ศ. 2011 ซึ่งเขาได้ลงเล่นในยูฟ่าแชมเปียนส์ลีก แต่ก็ประสบอาการบาดเจ็บ ต่อมาใน ค.ศ. 2015 เขาเซ็นสัญญากับเลสเตอร์ซิตี ซึ่งเขาพาทีมคว้าแชมป์พรีเมียร์ลีกได้ในฤดูกาลแรกที่ได้ลงเล่น
ฟุคส์ได้เล่นให้กับทีมชาติออสเตรียถึงหนึ่งทศวรรษ โดยเขาลงเล่นนัดแรกให้กับทีมชาติเมื่อ ค.ศ. 2006 และได้ลงเล่นรวมทั้งหมด 78 นัด กลายเป็นผู้เล่นที่ลงเล่นให้กับทีมชาติออสเตรียนมากที่สุดเป็นอันดับที่ 8 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2008 และฟุตบอลชิงแชมป์แห่งชาติยุโรป 2016 โดยเขาได้รับการแต่งตั้งให้เป็นกัปตันชั่วคราวใน ค.ศ. 2010 และเป็นกัปตันถาวรนับตั้งแต่ ค.ศ. 2012 จนกระทั่งเขาประกาศเลิกเล่นทีมชาติใน ค.ศ. 2016
เกียรติประวัติ
เลสเตอร์ซิตี
ออสเตรีย รุ่นอายุไม่เกิน 17 ปี
รางวัลส่วนตัว
จังหวัดปาปัวใต้
ปาปัวใต้ หรือ ปาปูวาเซอลาตัน (Papua Selatan) เป็นจังหวัดที่ตั้งอยู่ทางตอนใต้ของภูมิภาคปาปัวในประเทศอินโดนีเซีย ได้รับการจัดตั้งขึ้นเมื่อวันที่ 30 มิถุนายน พ.ศ. 2565 จากอดีตอำเภอ 4 อำเภอทางใต้สุดของจังหวัดปาปัว ครอบคลุมพื้นที่ 127,280.69 ตารางกิโลเมตร และมีประชากร 517,623 คนจากการประมาณการอย่างเป็นทางการเมื่อกลางปี พ.ศ. 2564 จังหวัดนี้เป็นจังหวัดที่มีพื้นที่มากที่สุด (หากไม่นับบางจังหวัดบนเกาะบอร์เนียว) แต่มีประชากรน้อยที่สุดในอินโดนีเซีย
จังหวัดปาปัวใต้มีอาณาเขตสอดคล้องกับภูมิภาควัฒนธรรมอานิมฮา ทางทิศตะวันออกติดต่อกับประเทศปาปัวนิวกินี ทางทิศเหนือและทิศตะวันตกเฉียงเหนือติดต่อกับจังหวัดปาปัวที่สูงและจังหวัดปาปัวกลางตามลำดับ นอกจากนี้ทางทิศตะวันตกและทิศใต้ยังติดต่อกับทะเลอาราฟูราซึ่งเป็นพรมแดนทางทะเลกับประเทศออสเตรเลีย เมืองหลักและศูนย์กลางทางเศรษฐกิจของจังหวัดคือเมอเราเก
หน่วยการบริหาร
พื้นที่จังหวัดปาปัวใต้แบ่งออกเป็น 4 อำเภอ (kabupaten) ได้แก่ • อำเภอโบเฟ็นดีกุล (Kabupaten Boven Digoel)
• อำเภอมัปปี (Kabupaten Mappi)
• อำเภอเมอเราเก (Kabupaten Merauke)
• อำเภออัซมัต (Kabupaten Asmat)
เรเน รุสโซ
เรเน มารี รุสโซ (Rene Marie Russo; เกิด 17 กุมภาพันธ์ พ.ศ. 2497) เป็นนักแสดง โปรดิวเซอร์ และนางแบบชาวอเมริกัน รุสโซเริ่มอาชีพของเธอด้วยการเป็นนางแบบแฟชั่นในปี ค.ศ. 1970 โดยปรากฏตัวบนปกนิตยสาร เช่น Vogue และ Cosmopolitan เธอเปิดตัวด้วยภาพยนตร์ตลก Major League ในปี ค.ศ. 1989 และได้รับความนิยมในระดับนานาชาติในภาพยนตร์ระทึกขวัญและภาพยนตร์แอ็คชั่นมากมายตลอดช่วงทศวรรษ 1990 รวมถึง Lethal Weapon 3 (1992), In the Line of Fire (1993), Outbreak (1995), Get Shorty (1995), Ransom (1996), Lethal Weapon 4 (1998), และ The Thomas Crown Affair (1999)
ธงชาติบัลแกเรีย
ธงชาติบัลแกเรีย (знаме на България zname na Balgariya) มีลักษณะเป็นธงสามสีรูปสี่เหลี่ยมผืนผ้า ภายในแบ่งตามแนวนอนเป็น 3 แถบ แต่ละแถบมีความกว้างเท่ากันและเป็นแถบสีขาว สีเขียว และสีแดง เรียงตามลำดับจากบนลงล่าง ธงดังกล่าวถือกำเนิดขึ้นครั้งแรกเมื่อบัลแกเรียได้ประกาศเอกราชในปี พ.ศ. 2422 หลังสิ้นสุดสงครามรัสเซีย-ตุรกี ธงดังกล่าวนี้ได้มีการบรรจุภาพตราแผ่นดินไว้ด้วยในหลายสมัย โดยเฉพาะอย่างยิ่งในสมัยที่ประเทศนี้ใช้ชื่อว่าสาธารณรัฐประชาชนบัลแกเรีย ธงแบบปัจจุบันนี้เริ่มใช้มาตั้งแต่ พ.ศ. 2534 และได้รับการรับรองว่าเป็นธงชาติตามกฎหมายเมื่อ พ.ศ. 2542
ประวัติ
หลังสิ้นสุดสงครามรัสเซีย-ตุรกี พ.ศ. 2420-2421 แล้ว บัลแกเรียได้ประกาศจากเอกราชจักรวรรดิออตโตมัน เมื่อ พ.ศ. 2422 และกำหนดธงชาติของตนเองขึ้น มีลักษณะตามที่กำหนดไว้ในรัฐธรรมนูญทาร์นาโว อันเป็นรัฐธรรมนูญฉบับแรกสุดของบัลแกเรีย ดังนี้
มาตรา 23 ธงของประชาชนชาวบัลแกเรียคือธงสามสี ประกอบด้วยสีขาว สีเขียว และสีน้ำเงิน เรียงลำดับตามแนวตั้ง
ในสมัยต่อมาเมื่อประเทศบัลแกเรียปกครองด้วยลัทธิคอมมิวนิสต์ ได้มีการเพิ่มเครื่องหมายตราแผ่นดินในเวลานั้นไว้ที่ส่วนมุมบนด้านคันธงในพื้นสีขาว ลักษณะเป็นสิงโตยืนสองขาหันหน้าเข้าเสาภายใต้ดาวแดงห้าแฉกอยู่ในช่อรวงข้าว ใต้รูปดังกล่าวมีแพรแถบบรรจุเลขปี ค.ศ. 681 อันเป็นปีสถาปนารัฐบัลแกเรียขึ้นครั้งแรก และปี ค.ศ. 1944 อันเป็นปีที่พรรคคอมมิวนิสต์บัลแกเรียได้ปกครองประเทศ รูปดังกล่าวนี้ถูกยกเลิกไปเมื่อประเทศได้เปลี่ยนแปลงการปกครองเป็นระบอบประชาธิปไตยใน พ.ศ. 2533
รัฐธรรมนูญแห่งสาธารณรัฐบัลแกเรีย ค.ศ. 1991 ได้ระบุลักษณะของธงชาติบัลแกเรียซึ่งใช้อยู่ในปัจจุบันไว้ว่า
มาตรา 166 ธงชาติสาธารณรัฐบัลแกเรียเป็นธงสามสี คือ สีขาว สีเขียว และสีแดง เรียงจากบนลงล่างตามแนวตั้ง
ส่วนในกฎหมายว่าด้วยตราแผ่นดินและธงชาติแห่งสาธารณรัฐบัลแกเรีย ซึ่งประกาศบังคับใช้เมื่อวันที่ 24 เมษายน พ.ศ. 2541 ได้บรรยายความเกี่ยวกับธงชาติไว้ว่า
มาตรา 15 (1) ธงชาติสาธารณรัฐบัลแกเรียเป็นสัญลักษณ์ของชาติซึ่งใช้ถึงเอกราชและอธิปไตยของรัฐบัลแกเรีย
(3) ธงชาติมีลักษณะเป็นรูปสี่เหลี่ยมผืนผ้า ความกว้างของแต่ละแถบสีธงนั้นต้องเท่ากัน และแบ่งตามทางยาวของรูปสี่เหลี่ยมผืนผ้า
มาตรฐานของสีธง
ตามที่คณะกรรมการกำหนดมาตรฐานและมาตรวิทยา กำหนดให้มีสีต่อไปนี้สำหรับใช้ในธงชาติ
มิลา โรดิโน
ฉบับเพิ่มเติม
บทร้องฉบับเพิ่มเติม ประพันธ์โดย โดบรี ฮรีสตรอฟ. ตีพิมพ์ในวารสาร Rodina ตีพิมพ์โดย สมาคมวัฒนธรรมมิตรภาพบัลแกเรีย-โมฮัมมีเดียน, ในเมืองสโมเลนิ.
โรคกล้ามเนื้อเสียการประสานงานจากสมองน้อยและไขสันหลัง
โรคกล้ามเนื้อเสียการประสานงานจากสมองน้อยและไขสันหลัง (spinocerebellar ataxia; spinocerebellar degeneration) เป็นโรคทางพันธุกรรมโรคหนึ่งซึ่งปัจจุบันยังไม่มีหนทางเยียวยา ผู้ป่วยจะสูญเสียความสามารถในการเคลื่อนไหวทางกายภาพไปโดยช้าจนกระทั่งหมดสิ้น โรคนี้มีหลายชนิด ซึ่งในแต่ละชนิดอาการแสดง อายุของผู้ป่วยที่เริ่มเป็นโรค และลักษณะการถ่ายทอดทางพันธุกรรมจะแตกต่างกันไปขึ้นอยู่กับตำแหน่งของยีนบนโครโมโซมของผู้ป่วยที่ได้รับผลกระทบ
ภาพรวมของโรค
โรคกล้ามเนื้อเสียการประสานงานจากสมองน้อยและไขสันหลังนั้นถ่ายทอดทางพันธุกรรมซึ่งทำให้สมองน้อย (cerebellum) ไขสันหลัง (spinal cord) และระบบประสาทนอกส่วนกลาง (peripheral nervous system) ซึ่งอยู่บริเวณไขสันหลังของผู้ป่วยทำงานผิดปรกติเนื่องจากมีการฝ่อลีบลง โรคนี้จะปรากฏโดยช้าและรุนแรงขึ้นเรื่อย ๆ อย่างไม่สามารถยับยั้งได้
สำหรับสมองน้อยของมนุษย์นั้นทำหน้าที่ร่วมกับระบบประสาททั้งส่วนกลาง (central nervous system) และส่วนปลาย (peripheral nervous system) ในการควบคุมการทรงตัวและการเคลื่อนไหวของมนุษย์ โดยอาศัยไขสันหลังในการส่งผ่านกระแสประสาท
จังหวัดปาปัวกลาง
ปาปัวกลาง หรือ ปาปูวาเตองะฮ์ (Papua Tengah) เป็นจังหวัดที่ตั้งอยู่ทางตอนกลางของภูมิภาคปาปัวในประเทศอินโดนีเซีย ได้รับการจัดตั้งขึ้นเมื่อวันที่ 30 มิถุนายน พ.ศ. 2565 จากอดีตอำเภอ 8 อำเภอทางตะวันตกของจังหวัดปาปัว ครอบคลุมพื้นที่ 66,130.49 ตารางกิโลเมตร และมีประชากรประมาณ 1,409,000 คนจากการประมาณการอย่างเป็นทางการเมื่อกลางปี พ.ศ. 2564
โรคกล้ามเนื้อเสียการประสานงานจากสมองน้อยและไขสันหลัง
ความชุกของโรค
โรคกล้ามเนื้อเสียการประสานงานจากสมองน้อยและไขสันหลังพบได้น้อยมากในโลกนี้ โดยมีอัตราการเกิดโรคประมาณสิบหกคนต่อหนึ่งแสนคน
จังหวัดปาปัวกลาง
จังหวัดปาปัวกลางมีอาณาเขตค่อนข้างสอดคล้องกับภูมิภาควัฒนธรรมเมเอปาโก ทางทิศตะวันตกติดต่อกับจังหวัดปาปัวตะวันตก ทางทิศเหนือติดต่อกับส่วนที่เหลือของจังหวัดปาปัว และทางทิศตะวันออกติดต่อกับจังหวัดปาปัวที่สูงและจังหวัดปาปัวใต้ ศูนย์กลางการบริหารและศูนย์กลางทางเศรษฐกิจของจังหวัดคือนาบีเร ซึ่งเป็นเมืองใหญ่อันดับที่ 2 ในตอนกลางของภูมิภาคปาปัว (รองจากตีมีกา)
โรคกล้ามเนื้อเสียการประสานงานจากสมองน้อยและไขสันหลัง
อาการของโรค
อาการของโรคนี้มักเริ่มปรากฏตั้งแต่ผู้ป่วยยังอยู่ในวัยก่อนวัยเริ่มเจริญพันธุ์ (puberty) อย่างไรก็ดี โรคนี้บางประเภทก็ปรากฏในวัยผู้ใหญ่ (adult) เลยก็ได้
ผู้ป่วยเป็นโรคนี้จะสูญเสียความสามารถในการควบคุมการเคลื่อนไหวทางกายภาพของตน โดยเกิดภาวะสูญเสียการประสานกันของท่าเดิน (unsteady gait) มีอาการพูดไม่เป็นความ (dysarthria) และอาการตากระตุก (nystagmus) นอกจากนี้ ผู้ป่วยยังอาจมีอาการอื่น ๆ ร่วมด้วยนอกเหนือจากดังกล่าว เช่น อาการสั่น (tremor) ภาวะซึมเศร้า (depression) ภาวะหดเกร็งของกล้ามเนื้อ (spasticity) และโรคนอนไม่หลับ (sleep disorders) อนึ่ง การค้นคว้าอื่น ๆ ยังระบุว่า อาจมีโรคดังต่อไปนี้แทรกซ้อนขึ้นมาในระหว่างการป่วยได้ เช่น ภาวะกระดูกสันหลังโกงคด (kyphoscoliosis) ภาวะนิ้วเท้างุ้ม (hammer toe) ภาวะส่วนโค้งเท้าสูงขึ้น (high arches) หรือโรคหัวใจ (heart disease)
จังหวัดปาปัวกลาง
หน่วยการบริหาร
• อำเภอโดกีไย (Kabupaten Dogiyai)
• อำเภอนาบีเร (Kabupaten Nabire)
โรคกล้ามเนื้อเสียการประสานงานจากสมองน้อยและไขสันหลัง
อาการของโรค
อาการแสดง อายุของผู้ป่วยที่เริ่มเป็นโรค และลักษณะการถ่ายทอดทางพันธุกรรมจะแตกต่างกันไป ขึ้นอยู่กับตำแหน่งของยีนบนโครโมโซมที่ได้รับผลกระทบของผู้ป่วย อย่างไรก็ดี แม้ความสามารถในการเคลื่อนไหวทางกายภาพของผู้ป่วยจะเสื่อมสภาพลงตามลำดับและสูญเสียไปในที่สุด แต่ระบบจิตใจและความรู้สึกนึกคิดของผู้ป่วยยังคงปรกติ
จังหวัดปาปัวกลาง
หน่วยการบริหาร
• อำเภอปานีไย (Kabupaten Paniai)
โรคกล้ามเนื้อเสียการประสานงานจากสมองน้อยและไขสันหลัง
สาเหตุ
โรคนี้เกิดขึ้นจากความผิดปรกติในการผลิตซ้ำของโพลีกลูตาไมน์ ไตรนิวคลีโอไทด์ (Trinucleotide repeat disorders, trinucleotide repeat expansion disorders, triplet repeat expansion disorders หรือ codon reiteration disorders) อันเป็นความผิดปรกติทางพันธุกรรมเพราะนิวคลีโอไทด์ผลิตตนเองซ้ำ ๆ มากกว่าปรกติและเกินความต้องการของร่างกาย หากการผลิตดังกล่าวมีขึ้นเป็นเวลานานอาจทำให้เกิดโรคดังกล่าวได้เร็วขึ้น และจะมีการดำเนินโรคและอาการทางคลินิกมากขึ้น
จังหวัดปาปัวกลาง
หน่วยการบริหาร
• อำเภอปุนจัก (Kabupaten Puncak)
โรคกล้ามเนื้อเสียการประสานงานจากสมองน้อยและไขสันหลัง
ชนิดของโรค
โรคกล้ามเนื้อเสียการประสานงานจากสมองน้อยและไขสันหลังสามารถจำแนกชนิดได้โดยอาศัยรูปแบบการถ่ายทอดทางพันธุกรรมและยีนในโครโมโซมที่เกิดความผิดปกติ โดย โรคนี้สามารถถ่ายทอดได้ทั้งทางพันธุกรรมลักษณะเด่น (autosomal dominant) และลักษณะด้อย (autosomal recessive)
จังหวัดปาปัวกลาง
หน่วยการบริหาร
• อำเภอปุนจักจายา (Kabupaten Puncak Jaya)
โรคกล้ามเนื้อเสียการประสานงานจากสมองน้อยและไขสันหลัง
การถ่ายทอดทางพันธุกรรมลักษณะเด่น
สำหรับโรคกล้ามเนื้อเสียการประสานงานจากสมองน้อยและไขสันหลังที่ถ่ายทอดทางพันธุกรรมลักษณะเด่นนั้น เมื่อบุคคลได้รับยีนผิดปรกติเพียงยีนหนึ่งจากบิดาหรือมารดาก็มีโอกาสป่วยเป็นโรคนี้ได้ถึงร้อยละห้าสิบ เช่นเดียวกับบุตรของผู้ป่วยซึ่งก็มีโอกาสป่วยเป็นโรคนี้ได้ถึงร้อยละห้าสิบเช่นเดียวกัน
จังหวัดปาปัวกลาง
หน่วยการบริหาร
• อำเภอมีมีกา (Kabupaten Mimika)
โรคกล้ามเนื้อเสียการประสานงานจากสมองน้อยและไขสันหลัง
ประเภทของโรค
โรคกล้ามเนื้อเสียการประสานงานจากสมองน้อยและไขสันหลังยังแบ่งได้อีกหลายประเภทตามแต่ตำแหน่งของยีนบนโครโมโซมที่ได้รับผลกระทบ ทั้งนี้ ดังรายละเอียดในตารางต่อไปนี้
จังหวัดปาปัวกลาง
หน่วยการบริหาร
• อำเภออินตันจายา (Kabupaten Intan Jaya)
โรคกล้ามเนื้อเสียการประสานงานจากสมองน้อยและไขสันหลัง
ประเภทของโรค
หมายเหตุ
การถ่ายทอดทางพันธุกรรมลักษณะด้อย
โรคกล้ามเนื้อเสียการประสานงานจากสมองน้อยและไขสันหลังที่ถ่ายทอดทางพันธุกรรมลักษณะด้อยนั้น อาศัยยีนผิดปกติทั้งจากบิดาและมารดาจึงจะก่อโรคนี้ โดยมีโอกาสเกิดเพียงแค่ร้อยละยี่สิบห้าของการตั้งครรภ์หนึ่งครั้ง ชื่อของชนิดจะแตกต่างกันตามแต่ตำแหน่งของยีนบนโครโมโซมที่ได้รับผลกระทบ เช่น
การวินิจฉัยโรค
การวินิจฉัยโรคนี้ต้องอาศัยความรู้ทางพันธุศาสตร์และประสาทวิทยาอย่างมาก เพราะอาจสับสนกับโรคทางระบบประสาท (neurological condition) อื่น ๆ ได้ เป็นต้นว่า โรคปลอกประสาทเสื่อมแข็ง (multiple sclerosis)
วิธีหนึ่งในการวินิจฉัยโรคนี้ได้แก่การใช้ เครื่องเอกซเรย์คอมพิวเตอร์ (CT Scan) หรือ เครื่องฉายภาพด้วยเรโซแนนซ์แม่เหล็ก (MRI) ในการตรวจวิเคราะห์สมอง หากป่วยเป็นโรคนี้จริงจะพบว่าสมองน้อยของผู้ป่วยฝ่อลงอย่างเห็นได้ชัด
การวินิจฉัยที่แม่นยำที่สุดได้แก่การตรวจโครงสร้างทางพันธุกรรมของผู้ป่วย วิธีนี้ยังสามารถใช้ตรวจวิเคราะห์เด็กว่ามีความเสี่ยงที่จะเป็นโรคทางพันธุกรรมนี้หรือไม่ด้วย
การบำบัดรักษาและการพยากรณ์โรค
ปัจจุบันยังไม่มีวิธีรักษาผู้ป่วยเป็นโรคนี้ และไม่มีวิธีฟื้นฟูร่างกายผู้ป่วยให้กลับเป็นปกติเช่นเดิมได้ แต่ยังสามารถบรรเทาความรุนแรงของอาการได้ โดยอาศัยการทำกายภาพบำบัดและรักษาตามอาการที่เกิดขึ้น
การบรรเทาความรุนแรงของอาการต่าง ๆ นั้น ได้แก่ การใช้อุปกรณ์ภายนอกช่วยเหลือผู้ป่วยเพื่อให้สามารถดำรงชีวิตได้ด้วยตนเองมากที่สุดเท่าที่กระทำได้ เช่น ไม้เท้า (cane) ไม้ยันรักแร้ (crutch) เครื่องช่วยเดิน (walker) หรือเก้าอี้รถเข็น (wheelchair) ช่วยในการเคลื่อนไหว กับทั้งอุปกรณ์ช่วยเขียน ช่วยป้อนอาหาร และช่วยดูแลผู้ป่วยในกรณีที่สูญเสียความสามารถในการเคลื่อนไหวของมือ ตลอดจนอุปกรณ์ช่วยติดต่อสื่อสารในกรณีที่สูญเสียความสามารถของขากรรไกรล่างด้วย
แมกซิมิลิอาโน เฮอร์นานเดซ
แมกซิมิลิอาโน เฮอร์นานเดซ (Maximiliano Hernández; เกิด 12 กันยายน พ.ศ. 2516 ) เป็นนักแสดงชาวอเมริกัน เขาเป็นที่รู้จักกันดีในการรับบท Agent Jasper Sitwell ในจักรวาลภาพยนตร์มาร์เวล และ FBI Agent Chris Amador ในซีซั่นแรกของ The Americans
รูมา
รูมา (Рума) เป็นเขตเทศบาลเมืองที่ตั้งอยู่ในวอยวอดีนา, ประเทศเซอร์เบีย ในปี ค.ศ. 2011 เมืองมีประชากรทั้งหมด 30,076 คน ในขณะที่เขตเทศบาลเมืองรูมามีประชากรทั้งหมด 54,339 คน
กลุ่มอาการวิสก็อตต์-อัลดริช
กลุ่มอาการวิสก็อตต์-อัลดริชเป็นโรคที่ถ่ายทอดทางพันธุกรรมผ่านโครโมโซมเอกซ์แบบลักษณะด้อย ผู้ป่วยจะมีผื่น เกล็ดเลือดต่ำ ภูมิคุ้มกันบกพร่อง และอาจมีถ่ายเป็นเลือดจากเกล็ดเลือดต่ำได้
เขื่อนทุ่งเพล
เขื่อนทุ่งเพล เป็นเขื่อนคอนกรีตแบบถ่วงน้ำหนักสำหรับกักเก็บน้ำไว้สำหรับการผลิตพลังงานไฟฟ้าจากพลังงานน้ำ ตั้งอยู่ในพื้นที่ตำบลฉมัน อำเภอมะขาม จังหวัดจันทบุรี
ประวัติ
เขื่อนทุ่งเพล เป็นเขื่อนตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร สำหรับจัดหาแหล่งน้ำสำหรับกักเก็บในการอุปโภค บริโภค และใช้ในด้านการเกษตร รวมถึงผลิตกระแสไฟฟ้า ซึ่งดำริขึ้นเมื่อวันที่ 21 มิถุนายน พ.ศ. 2531 ในการเสด็จพระราชดำเนินประกอบพิธีเปิดเขื่อนและโรงไฟฟ้าพลังน้ำคิรีธาร โดยนางสิริพร ไศละสูต เลขาธิการพลังงานแห่งชาติในขณะนั้นได้ถ่ายทอดให้ฟังว่า "'เมื่อถวายรายงานว่า หลังจากนี้กรมจะสร้างฝายยางเพื่อกั้นน้ำและปล่อยน้ำไปช่วยทางจังหวัดตราด พระองค์รับสั่งว่า 'ยังไม่วิกฤติ ยังน้อย คนที่ต้องช่วยเขาก่อนจะอยู่ทางด้านทุ่งเพล เพราะขาดน้ำมากกว่า'..."พลเอก เปรม ติณสูลานนท์ นายกรัฐมนตรีในขณะนั้นได้รับกระแสพระราชดำริและมอบหมายให้เลขาธิการพลังงานแห่งชาติ (ปัจจุบันคือกรมพัฒนาพลังงานทดแทนและอนุรักษ์พลังงาน) นำไปศึกษาและดำเนินการ
การศึกษา
จากนั้นสำนักงานพลังงานแห่งชาติได้ดำเนินการศึกษาและสำรวจรายละเอียดเพิ่มเติม เนื่องจากพื้นที่ดังกล่าวได้รับการสำรวจเบื้องต้นแล้วเมื่อปี พ.ศ. 2508 ด้วยความร่วมมือกับรัฐบาลออสเตรเลีย จึงได้ว่าจ้างบริษัทที่ปรึกษามาดำเนินการสำรวจศึกษาความเหมาะสมในปีงบประมาณ 2532 โดยแบ่งเขื่อนในโครงการเป็นสองส่วนคือ เขื่อนบน อยู่ในตำแหน่งที่สูงกว่า ชื่อว่าเขื่อนทุ่งเพล และเขื่อนล่าง อยู่ในตำแหน่งต่ำกว่า คือเขื่อนบ้านพลวง เพื่อประโยชน์ในการผลิตกระแสไฟฟ้าด้วยพลังน้ำ
โครงการก่อสร้างนั้นถูกวางขึ้นในช่วงปีงบประมาณ 2532 ถึงปีงบประมาณ 2541 ใช้ระยะเวลา 10 ปี ภายใต้งบประมาณจำนวนทั้งสิ้น 2,364 ล้านบาท โดยได้เริ่มต้นก่อสร้างส่วนของเขื่อนบ้านพลวง (เขื่อนล่าง) ก่อนเนื่องจากพื้นที่ไม่ได้อยู่ในเขตป่าสงวนแห่งชาติ โดยลงนามว่าจ้างบริษัท บางกอกมอเตอร์อีควิปเมนต์ จำกัด ดำเนินการก่อสร้างในช่วงเดือนมีนาคม พ.ศ. 2534 และก่อสร้างเสร็จสิ้นในเดือนกรกฎาคม พ.ศ. 2537 และเริ่มต้นใช้งานในเดือนสิงหาคมปีเดียวกัน แต่ส่วนของเขื่อนทุ่งเพล (เขื่อนบน) สำนักงานพลังงานพลังงานแห่งชาติเห็นว่าแนวการวางท่อส่งน้ำเดิมที่บริษัทที่ปรึกษาออกแบบจะต้องมีการตัดหน้าดิน อาจจะส่งผลกระทบด้านสิ่งแวดล้อม จึงได้ขอความร่วมมือไปยังรัฐบาลสวีเดนเพื่อให้ร่วมศึกษาและทบทวนแผนในการออกแบบเขื่อนทุ่งเพล (เขื่อนบน) ให้ส่งผลกระทบทางสิ่งแวดล้อมน้อยที่สุดในเดือนกุมภาพันธ์ พ.ศ. 2535 และออกแบบแล้วเสร็จในปี พ.ศ. 2536 แต่ก็ยังประสบปัญหาเกี่ยวกับพื้นที่ก่อสร้างส่วนหนึ่งอยู่ในเขตอุทยานแห่งชาติเขาคิชฌกูฏ และเขตสงวนพันธุ์สัตว์ป่าเขาสอยดาว รวมถึงแนวอุโมงค์ส่งน้ำมายังเขื่อนบ้านพลวงบางส่วนอยู่ในพื้นที่ชั้นคุณภาพลุ่มน้ำ 1 เอ โดยมีมติคณะรัฐมนตรีเมื่อวันที่ 6 กันยายน พ.ศ. 2537 เห็นชอบในหลักการอนุญาตให้กรมพัฒนาและส่งเสริมพลังงาน (สำนักงานพลังงานแห่งชาติเดิม) เข้าไปดำเนินการก่อสร้างเขื่อนทุ่งเพล (เขื่อนบน) ได้ พร้อมทั้งเร่งรัดให้หน่วยงานที่เกี่ยวข้องดำเนินการเพิกถอนพื้นที่ที่จะก่อสร้างเขื่อนออกจากเขตป่าสงวนแห่งชาติ ออกจากเขตอนุรักษ์พันธุ์สัตว์ป่า และผ่อนผันการใช้งานในพื้นที่ชั้นคุณภาพลุ่มน้ำ 1 เอ
นอกจากนี้สำนักงานเลขาธิการนายกรัฐมนตรีได้มีหนังสือ ลงวันที่ 16 มีนาคม พ.ศ. 2537 ตามข้อสั่งการของนายกรัฐมนตรี ให้ศึกษาผลกระทบที่จะเกิดขึ้นจากการก่อสร้างเขื่อนบนและหาทางแก้ไขให้เกิดผลกระทบน้อยที่สุด กรมพัฒนาและส่งเสริมพลังงานจึงได้ว่างจ้งให้มหาวิทยาลัยเกษตรศาสตร์เป็นผู้ดำเนินการศึกษาจนแล้วเสร็จเมื่อเดือนเมษายน พ.ศ. 2538
การก่อสร้าง
เขื่อนทุ่งเพลเริ่มต้นก่อสร้างเมื่อวันที่ 7 พฤษภาคม พ.ศ. 2544 โดย บริษัท ไทยวิวัฒน์วิศวการทาง จำกัด วงเงิน 33,380,100 บาท ในส่วนของตัวเขื่อนทุ่งเพล (เขื่อนบน) โรงไฟฟ้าและอาคารประกอบ (C1) ซึ่งการก่อสร้างแล้วเสร็จเมื่อวันที่ 4 พฤษภาคม พ.ศ. 2558
ในส่วนของระบบผลิตและจ่ายไฟฟ้า ได้ดำเนินการทดสอบเครื่องกำเนิดไฟฟ้าพลังน้ำพร้อมกับชุดอุปกรณ์ในการผลิตกระแสไฟฟ้า ระหว่างวันที่ 25 พฤศจิกายน พ.ศ. 2557 ถึงวันที่ 22 กรกฎาคม พ.ศ. 2558 วงเงินงบประมาณ 9,927,460 บาท ติดตั้งระบบป้องกันสายส่งไฟฟ้าแรงสูงพร้อมทั้งอุปกรณ์ประกอบภายในโครงการฯ ดำเนินงานระหว่างวันที่ 29 กรกฎาคม พ.ศ. 2558 ถึงวันที่ 25 ธันวาคม พ.ศ. 2558 วงเงิน 19,852,245 บาท ซึ่งสองงานไฟฟ้านี้ดำเนินการโดยบริษัท เพาเวอร์ ไนน์ เอ็นจิเนียริง จำกัด และเชื่อมโยงระบบจำหน่ายไฟฟ้าและระบบป้องกันสายส่งไฟฟ้าแรงสูงจันทบุรี ดำเนินการโดยการ่าจ้างการไฟฟ้าฝ่ายผลิตแห่งประเทศไทย วงเงิน 4,550,000 บาท
ปัจจุบันโครงการเขื่อนไฟฟ้าพลังน้ำคลองทุ่งเพลได้เริ่มจ่ายกระแสไฟฟ้าเข้าสู่ระบบแล้วเมื่อปี พ.ศ. 2561 โดยมีอ่างเก็บน้ำบ้านพลวง (เขื่อนล่าง) เป็นแหล่งรับน้ำหลังจากการผลิตกระแสไฟฟ้าซึ่งมาจากเขื่อนทุ่งเพล (เขื่อนบน)
ต่อมาในปี พ.ศ. 2562 กรมพัฒนาพลังงานทดแทนและอนุรักษ์พลังงาน (กรมพัฒนาและส่งเสริมพลังงานเดิม) ได้ว่าจ้างให้บริษัท บี แอนด์ ซี เมเนจเมนท์ จำกัด ศึกษาความเหมาะสมและดำเนินการสำรวจออกแบบการเพิ่มประสิทธิภาพของโครงการไฟฟ้าพลังน้ำคลองทุ่งเพล ปรากฏออกมาเป็นรายงานในเดือนกันยายน พ.ศ. 2562 จำนวน 3 โครงการ โดย 1 ใน 3 ของโครงการดำเนินการในเขื่อนทุ่งเพลในรูปแบบของโครงการไฟฟ้าพลังน้ำขนาดเล็ก แห่งที่ 2 ใกล้เคียงกับโรงไฟฟ้าพลังน้ำเดิม ให้พลังงานเฉลี่ยต่อปี 2.59 ล้านหน่วย โดยจะติดตั้งเครื่องกำเนิดไฟฟ้าแบบ 3 เฟส กังหันแกนนอน AC Synchronous Generator ขนาด 983 กิโลวัตต์-แอมแปร์ จำนวน 2 ชุด
คุณสมบัติ
เขื่อนทุ่งเพล เป็นส่วนหนึ่งของโครงการไฟฟ้าพลังงานน้ำคลองทุ่งเพล ซึ่งอยู่ในกลุ่มของโครงการไฟฟ้าพลังน้ำขนาดเล็ก โดยคุณสมบัติในส่วนของเขื่อนบน คือเขื่อนทุ่งเพล ประกอบไปด้วย
อ่างเก็บน้ำ
เขื่อนทุ่งเพล บริเวณอ่างเก็บน้ำมีพื้นที่รับน้ำขนาด 32 ตารางกิโลเมตร มีปริมาณน้ำท่าเฉลี่ยรายปี 83 ล้านลูกบาศก์เมตร หรือ 2.71 ลูกบาศก์เมตรต่อวินาที ระดับกักเก็บน้ำสูงสุด 261 ม.รทก. ใช้งานได้ต่ำสุด 257.8 ม.รทก. ความจุของอ่าง 0.534 ล้านลูกบาศก์เมตร ที่ระดับใช้งาน 0.214 ล้านลูกบาศก์เมตร ระดับต่ำสุด 0.320 ล้านลูกบาศก์เมตร พื้นที่ผิวอ่างเก็บน้ำจำนวน 0.083 ตารางกิโลเมตร (52 ไร่) รับน้ำจากคลองทุ่งเพล
เขื่อน
เขื่อนทุ่งเพล เป็นเขื่อนคอนกรีตแบบถ่วงน้ำหนัก (Concrete Gravity) มีความยาวสันเขื่อน 220 เมตร ความสูงจากระดับท้องน้ำ 31 เมตร
ทางระบายน้ำใต้เขื่อน
เขื่อนทุ่งเพล มีทางระบายน้ำใต้เขื่อนแบบ Sluice pipe ขนาดเส้นผ่าศูนย์กลาง 1.2 เมตร มีความสามารถในการปล่อยน้ำ 14 ลูกบาศก์เมตรต่อวินาที ความยาว 60 เมตร
ท่อปล่อยน้ำใต้เขื่อน
เขื่อนทุ่งเพล มีท่อปล่อยน้ำใต้เขื่อนแบบท่อเหล็ก ขนาดเส้นผ่าศูนย์กลาง 0.3 เมตร ความสามารถในการปล่อยน้ำ 0.886 ลูกบาศก์เมตรต่อวินาที มีความสามารถในการปล่อยน้ำตลอดเวลา 0.1 ลูกบาศก์เมตรต่อวินาที
สโมสรฟุตบอลแบงค็อก ยูไนเต็ดในฤดูกาล 2559
ฤดูกาล 2559 เป็นฤดูกาลที่ 6 ของ แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด. ฤดูกาลนี้เป็นฤดูกาลแรกที่ย้ายมาใช้สนามฟุตบอลธรรมศาสตร์ รังสิตเป็นสนามเหย้าแทนที่ของสนามกีฬาไทย-ญี่ปุ่นที่ใช้งานมาตั้งแต่ปี 2553–2558
เขื่อนทุ่งเพล
อาคารน้ำล้น
เขื่อนทุ่งเพล มีอาคารน้ำล้น (อยู่ในตัวเขื่อน) แบบสันมนไม่มีประตูควบคุม (Uncontrol Overflow Ogee) ชนิดคอนกรีตหลา (Mass Concrete) ปริมาณน้ำล้น (1,000 ปี) 300 ลูกบาศก์เมตรต่อวินาที มีความกว้าง 20 เมตร สูง 3.5 เมตร
สโมสรฟุตบอลแบงค็อก ยูไนเต็ดในฤดูกาล 2559
นี่คือการเปลี่ยนแปลงชื่อของแบงค็อก ยูไนเต็ด.
เขื่อนทุ่งเพล
อาคารรับน้ำ
เขื่อนทุ่งเพล มีอาคารรับน้ำ (Intake) แบบหอคอยอิสระ ประตูรับน้ำแบบ Cylinder gate เส้นผ่าศูนย์กลาง 2.9 เมตร มีปริมาณน้ำออกแบบ (Design Discharge) 10 ลูกบาศก์เมตรต่อวินาที
สโมสรฟุตบอลแบงค็อก ยูไนเต็ดในฤดูกาล 2559
การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 27 ธันวาคม 2558 ถึง 28 มกราคม 2559
เขื่อนทุ่งเพล
ทางชักน้ำ
เขื่อนทุ่งเพล มีทางชักน้ำ (Headrace) แบบอุโมงค์รูปเกือกม้าดาดคอนกรีตบางช่วง ตามสเป็กออกแบบแรก มีขนาดพื้นที่หน้าตัด 10 ลูกบาศก์เมตร (กว้าง 3.5 เมตร) ความยาว 6,260 เมตร แต่ก่อสร้างจริงอุโมงค์ส่งน้ำความยาว 5,955 เมตร จากเขื่อนทุ่งเพลเข้าสู่โรงไฟฟ้าพลังน้ำสำหรับผลิตกระแสไฟฟ้า และจ่ายน้ำลงในอ่างเก็บน้ำของเขื่อนบ้านพลวง
สโมสรฟุตบอลแบงค็อก ยูไนเต็ดในฤดูกาล 2559
การซื้อ-ขาย
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2559
เขื่อนทุ่งเพล
ท่อส่งน้ำรับแรงดัน
เขื่อทุ่งเพล ท่อส่งน้ำรับแรงดัน (Penstock) แบบท่อเหล็กฝังดิน มีปริมาณน้ำออกแบบ (Design Discharge) ปริมาณ 6 ลูกบาศก์เมตรต่อวินาที เส้นผ่าศูนย์กลางท่อ 1.50 เมตร ความยาว 1,100 เมตร
ทางท้ายน้ำ
เขื่อนทุ่งเพล ประกอบด้วยทางท้ายน้ำออกจากโรงไฟฟ้าไปยังเขื่อนบ้านพลวงในรูปแบบคลองเปิด ความกว้างที่ฐานขนาด 5 เมตร ความลาดชันด้านข้าง 1.5:1 ความยาว 125 เมตร
อาคารโรงไฟฟ้า
เขื่อนทุ่งเพล มีตัวอาคารโรงไฟฟ้าแบบคอนกรีตเสริมเหล็ก ขนาดกว้าง 13 เมตร ยาว 30 เมตร ระดับพื้นของโรงไฟฟ้าอยู่ที่ความสูง 73.50 ม.รทก.
เครื่องกังหันน้ำ
เขื่อนทุ่งเพล ประกอบไปด้วยเครื่องกังหันน้ำ (Turbine) ชนิดกังหันน้ำฟรานซิสเพลาแนวนอน (Horizontal Shaft Francis) จำนวน 2 ชุด กำลัง 4,900 กิโลวัตต์ต่อชุด แต่ละชุดมีปริมาณน้ำออกแบบ (Design Discharge) 3 ลูกบาศก์เมตรต่อวินาที ความดันน้ำปกติ 190 เมตร จำนวน 1,000 รอบต่อนาที กำลังผลิตรวม 9,800 กิโลวัตต์
การท่องเที่ยว
เขื่อนทุ่งเพลตั้งอยู่ในพื้นที่รอยต่อระหว่างอุทยานแห่งชาติเขาคิชฌกูฏ และเขตรักษาพันธุ์สัตว์ป่าเขาสอยดาว ทำให้มีวิวทิวทัศน์และธรรมชาติที่สมบูรณ์สวยงาม การเข้าไปเยี่ยมชมจะต้องเข้าไปผ่านทางหน่วยพิทักษ์อุทยานแห่งชาติเขาคิชฌกูฏ ซึ่งตัวเขื่อนไม่ได้เปิดให้เข้าไปเยี่ยมชมสาธารณะ มีการเปิดให้เข้าถึงบางโอกาส เนื่องจากจำนวนเจ้าหน้าที่ที่ไม่เพียงพอในการดูแลความปลอดภัยนักท่องเที่ยวทั้งในส่วนของเขื่อน และน้ำตกเขาบรรจบส่วนที่อยู่เหนือจากเขื่อนขึ้นไป นักท่องเที่ยวจึงนิยมมาท่องเที่ยวและกางเต็นท์ในบริเวณน้ำตกเขาบรรจบช่วงที่ทำการหน่วยพิทักษ์อุทยานฯ และเข้าพักตามโฮมสเตย์ตลอดแนวคลองทุ่งเพล ที่เขื่อนทุ่งเพลจ่ายน้ำลงมา
จุดที่นักท่องเที่ยวนิยมเดินทางผ่านอีกแห่งคือถังระบายความดัน หรือปล่องอากาศของอุโมงค์ทางชักน้ำจากเขื่อนทุ่งเพลไปสู่โรงไฟฟ้าพลังน้ำคลองทุ่งเพล เนื่องจากอยู่ในบริเวณจุดเริ่มต้นของเส้นทางเดินเท้าขึ้นไปนมัสการพระบาทพลวง ในช่วงงานประเพณีนมัสการรอยพระพุทธบาทเขาคิชฌกูฏ (พระบาทพลวง) ซึ่งเป็นเส้นทางเก่าแก่ มีการใช้งานจากชาวบ้านในท้องถิ่นหลายรอยปี
ทิฟฟานีแอนด์โค
ทิฟฟานีแอนด์โค (Tiffany & Co., มักนิยมเรียกทิฟฟานี) เป็นอัญมณีและเครื่องประดับของสหรัฐอเมริกา และการค้าปลีกเฉพาะทางที่มีสำนักงานใหญ่ตั้งอยู่ที่นครนิวยอร์ก โดยขายเครื่องประดับเงินสเตอริง จีน คริสตัล น้ำหอม ขวดน้ำ นาฬิกา ของใช้ส่วนตัว และเครื่องหนัง ทิฟฟานีเป็นที่รู้จักในสินค้าฟุ่มเฟือย โดยเฉพาะอย่างยิ่งเพชรและเครื่องประดับเงินสเตอร์ริง ทำการตลาดเองในฐานะผู้ชี้ขาดเรื่องรสนิยมและสไตล์ สินค้าเหล่านี้มีจำหน่ายที่ร้านทิฟฟานี ผ่านการส่งเมล์ และการขายสินค้าของบริษัท ทิฟฟานีแอนด์โค ก่อตั้งขึ้นในปี 1837 โดยชาร์ลส์ ลูวิส ทิฟฟานี และเป็นที่รู้จักมีชื่อเสียงในต้นศตวรรษที่ 20 ภายใต้ทิศทางศิลปะของลูกชายของเขา หลุยส์ คอมฟอร์ท ทิฟฟานี ในปี 2018 ยอดขายสุทธิมีมูลค่ารวม 4.44 พันล้านดอลลาร์สหรัฐ ในปี 2019 ทิฟฟานีเปิดร้าน 326 แห่งทั่วโลกในประเทศต่าง ๆ เช่น สหรัฐอเมริกา ญี่ปุ่น และแคนาดา เช่นเดียวกับภูมิภาคยุโรป ละตินอเมริกา และภูมิภาคเอเชียแปซิฟิก ในเดือนมกราคมปี 2021 แอลวีเอ็มเอชได้ซื้อบริษัททิฟฟานีแอนด์โคในราคา 15.8 พันล้านดอลลาร์
วัดอ่างเสือดำ
วัดอ่างเสือดำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 7 บ้านอ่างเสือดำ ในตำบลท่าตะเกียบ อำเภอท่าตะเกียบ จังหวัดฉะเชิงเทรา ตั้งอยู่บนเนื้อที่ 36 ไร่ 2 งาน
วัดอ่างเสือดำ แต่เดิมเป็นสำนักสงฆ์โดยนายบุญมี สิหาชาลี เป็นผู้ที่ขออนุญาตสร้างวัดและจัดตั้งวัด จากกรมการศาสนา วัดอ่างเสือดำได้รับอนุญาตให้ตั้งเป็นวัดเมื่อวันที่ 29 พฤศจิกายน พ.ศ. 2547 โดยมีพระครูอมรเขมทัต (ดำรัส เขมุธโม) เป็นเจ้าอาวาส อุโบสถที่ประดิษฐานพระประธานหน้าตัก 5 เมตร สูง 6 เมตร มีนายปราโมชถวายปัจจัยในการสร้างพระประธานจำนวน 200,000 บาท อุโบสถมีรูปแบบสถาปัตยกรรมร่วมสมัยออกแบบโดยพระครูอมรเขมทัต (ดำรัส เขมุธโม) เจ้าอาวาส
แม็กซ์เวล เจคอบ ฟรีดแมน
แมกซ์เวลล์ ที. ฟรีดแมน (Maxwell T. Friedman; เกิด 15 มีนาคม ค.ศ. 1996) เป็นที่รู้จักกันดีในชื่อสังเวียนของเขา แม็กซ์เวลล์ เจคอบ ฟรีดแมน (Maxwell Jacob Friedman) (มักย่อมาจาก MJF) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ All Elite Wrestling (AEW) ซึ่งเขาเป็นเจ้าของแหวนเพชรไดนาไมต์ AEW และเป็นผู้นำของ The Firm
ไทยลีก 2 ฤดูกาล 2560
ไทยลีก 2 2560 (เป็นที่รู้จักกันในชื่อ ไทยลีก 2 เอ็ม-150 แชมเปียนชิป ตามชื่อของผู้สนับสนุนหลัก) การแข่งขันฤดูกาลที่ 20 นับตั้งแต่ก่อตั้งลีกเมื่อ พ.ศ. 2540
สโมสร
มีสโมสรที่เข้าร่วมการแข่งขันทั้งสิ้น 18 สโมสรประกอบไปด้วย 12 สโมสรจาก ไทยลีก ดิวิชัน 1 ฤดูกาล 2559 และ 3 สโมสรที่ตกชั้นลงมาจาก ไทยลีก ฤดูกาล 2559 ได้แก่ บีบีซียู ,ชัยนาท ฮอร์นบิล และ อาร์มี่ ยูไนเต็ด
วอลเลย์บอลชายชิงแชมป์นอร์เซกา 2005
วอลเลย์บอลชายชิงแชมป์นอร์เซกา 2005 (2005 Men's NORCECA Volleyball Championship) เป็นครั้งที่ 19 ของการแข่งขัน ระหว่างวันที่ 6–11 กันยายน ณ วินนิเพก, แคนาดา
ไทยลีก 2 ฤดูกาล 2560
สโมสร
โดยมี 3 สโมสรที่เลื่อนชั้นขึ้นมาจาก เอไอเอสลีก ดิวิชั่น 2 ฤดูกาล 2559 ประกอบไปด้วย ตราด เอฟซี,ม.เกษตรศาสตร์ และหนองบัว พิชญ เอฟซี
ข้อมูลทีมและผู้สนับสนุน
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ
บุลการี
บุลการี (Bulgari, ) เป็นตราสินค้าหรูหราของอิตาลี รู้จักในสินค้าอัญมณี นาฬิกาข้อมือ น้ำหอม เครื่องสำอาง และเครื่องหนัง แม้ว่าการออกแบบ การผลิต และการตลาดส่วนใหญ่จะดูแลและดำเนินการโดยบุลการี แต่บางครั้งบริษัทก็ร่วมมือกับบริษัทอื่น ๆ เช่น แว่นตาบุลการี ผลิตผ่านการทำสัญญาอนุญาตกับบริษัทลักซ์โซติก้า และบุลการีได้ก่อตั้งบริษัทกิจการร่วมค้ากับ แมริออท อินเตอร์เนชั่นแนล ในปี ค.ศ. 2001 เพื่อเปิดตัวที่พักบุลการี โรงแรมและรีสอร์ต ซึ่งเป็นกลุ่มอสังหาริมทรัพย์และจุดหมายปลายทางของรีสอร์ตทั่วโลก ปัจจุบันเป็นส่วนหนึ่งของบริษัทแอลวีเอ็มเอช บุลการีก่อตั้งขึ้นในประเทศกรีซ ในปี ค.ศ. 1884 โดยช่างเงิน Sotirios Voulgaris เป็นร้านขายเครื่องประดับเพียงร้านเดียวที่กลายมาเป็นร้านอัญมณีแห่งหนึ่งในช่วงหลายปีที่ผ่านมา บริษัทได้พัฒนาจนกลายเป็นผู้เล่นในตลาดสินค้าฟุ่มเฟือย ด้วยเครือข่ายร้านค้าที่เติบโตอย่างรวดเร็ว
สำหรับในประเทศไทย บุลการีมีบูติกทั้งหมดสามแห่ง ได้แก่ เอ็มโพเรียม สยามพารากอน และไอคอนสยาม นอกจากนี้บุลการียังได้จัดแฟชันโชว์เครื่องเพชร "บุลการี อีเดน เดอะ การ์เด้น ออฟ วันเดอร์ส" พร้อมแต่งตั้งดาวิกา โฮร์เน่ เป็น Friend of The House ประจำภูมิภาคเอเชียใต้และแปซิฟิก เมื่อวันที่ 23 พฤศจิกายน ค.ศ. 2022 ณ โรงแรมโฟร์ซีซั่น กรุงเทพ ริมแม่น้ำเจ้าพระยา โดยฌอง-คริสตอฟ บาบัน ซีอีโอของบริษัท ได้เดินทางมาร่วมงานนี้ด้วยตนเอง
สะบายดี วันวิวาห์
สะบายดี วันวิวาห์ ออกฉายเมื่อวันที่ 2 มิถุนายน พ.ศ. 2554 กำกับโดย ศักดิ์ชาย ดีนาน เป็นบทสรุปของหนังไตรภาคชุดสะบายดี ซึ่งภาคแรกคือ สะบายดี หลวงพะบาง ฉายในปี 2551 ส่วนภาคสอง คือ สะบายดี 2 ไม่มีคำตอบจากปากเซ ฉายในปี 2553 และในปี 2554 สะบายดี วันวิวาห์ นำแสดงโดย ปกรณ์ ฉัตรบริรักษ์ และคำลี่ พิลาวง
เรื่องย่อ
เชน (ปกรณ์ ฉัตรบริรักษ์) ทำงานเป็นนักเขียนสกู๊ปให้กับนิตยสารชั้นนำฉบับหนึ่ง เชนเคยเดินทางมาทำข่าวที่ประเทศลาวเมื่อ 6 เดือนก่อน ในครั้งนั้นเขาได้รู้จักกับ คำ (คำลี่ พิลาวง) หญิงสาวชาวลาวที่เขารู้สึกผูกพันและชอบพอกับเธอ เขาให้สัญญาว่าจะกลับมาเยือนที่นี่อีกครั้ง เชนทำตามคำมั่นโดยไม่คาดคิดมาก่อนว่าการกลับมาเยือนครั้งนี้จะทำให้เกิดเรื่องราวโกลาหลจนถึงขั้นต้องแต่งงานกับเธอ โดยทั้งที่เขาและเธอก็ยังไม่มั่นใจและไม่แน่ใจในงานแต่งงานครั้งนี้นัก ด้วยความแตกต่างทางวัฒนธรรมและวิถีชีวิตหลาย ๆ ด้าน ทั้งความทันสมัยของคนเมืองซึ่งดูขัดแย้งกับความงดงามและเรียบง่ายแบบดั้งเดิมของวิถีชีวิตชาวลาว เวลา 3-4 วันก่อนงานแต่งงาน ชายหนุ่มจากเมืองใหญ่ และหญิงสาวในเมืองเล็กที่มีวัฒนธรรมแตกต่างกัน ทั้งคู่ต้องเรียนรู้และปรับตัวร่วมกันเพื่อที่จะเริ่มต้นชีวิตครอบครัวใหม่ให้ได้ ขณะเดียวกัน ฝน (ธนิยา อำมฤตโชติ) เพื่อนสาวสมัยเรียนของเชน เริ่มเข้ามาพัวพันกับความรักของพวกเขา
กีฬาแฮนด์บอลในโอลิมปิกเยาวชน
กีฬาแฮนด์บอลในโอลิมปิกเยาวชน เป็นการแข่งขันแฮนด์บอลนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์แฮนด์บอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันแฮนด์บอลประเภทเยาวชน
วอลเลย์บอลหญิงชิงแชมป์โลก รุ่นอายุไม่เกิน 20 ปี 2015
วอลเลย์บอลหญิงชิงแชมป์โลก รุ่นอายุไม่เกิน 20 ปี 2015 (2015 FIVB Volleyball Women's U20 World Championship) จัดขึ้นในประเทศเปอร์โตริโก ระหว่างวันที่ 3–12 กรกฎาคม ค.ศ. 2015 (พ.ศ. 2558)
ทีมที่ผ่านการคัดเลือก
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี เมื่อวันที่ 14 ธันวาคม พ.ศ. 2556
การแบ่งกลุ่ม
การจับฉลากแบ่งสายจัดขึ้นที่เมืองกาโรลีนา, ประเทศเปอร์โตริโก เมื่อวันที่ 1 กรกฎาคม พ.ศ. 2558 ตัวเลขในวงเล็บหมายถึงอันดับโลก ณ เดือนธันวาคม พ.ศ. 2557
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
รอบชิงอันดับที่ 7
{{Vb res 5|19 ก.ย.|14:00|{{{vbw-rt|BUL}}|2–3|{{vbw|RUS}}|22–25|25–23|26–24|18–25|9–15|100–112|P2 P3}}
วันยุโรป
ในทวีปยุโรป วันยุโรป เป็นการเฉลิมฉลองสันติภาพและเอกภาพประจำปีในทวีปยุโรป มีการกำหนดวันยุโรปสองวัน คือ วันที่ 5 พฤษภาคมสำหรับสภายุโรป และวันที่ 9 พฤษภาคมสำหรับสหภาพยุโรป ซึ่งวันที่ 9 พฤษภาคมนี้เป็นวันธงของสหภาพยุโรปและเป็นที่รู้จักมากกว่า
วันของสภายุโรปสะท้อนการสถาปนาสภาฯ ใน ค.ศ. 1949 ขณะที่วันของสหภาพยุโรปมีอีกชื่อหนึ่งว่า วันชูมาน และเฉลิมฉลองคำประกาศประวัติศาสตร์โดยรอแบร์ ชูมาน รัฐมนตรีต่างประเทศฝรั่งเศส ใน ค.ศ. 1950 วันยุโรปเป็นสัญลักษณ์หนึ่งของทวีปยุโรปที่ออกแบบเพื่อเสริมเอกภาพในหมู่ชาวยุโรป
เก้า (แก้ความกำกวม)
เก้า อาจหมายถึง
กีฬายูโดในโอลิมปิกเยาวชนฤดูร้อน 2014
กีฬายูโดในโอลิมปิกเยาวชนฤดูร้อน 2014 เป็นการแข่งขันกีฬายูโดในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Longjiang Gymnasium ซึ่งการแข่งขันกีฬายูโดครั้งนี้มีการแข่งขันทั้งหมด 9 รายการ คือ ประเภททีมชาย 4 รายการ และประเภททีมหญิง 4 รายการ รายการผสม 1 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
สเต็ลลัน สกอชกวด
สเต็ลลัน ย็อน สกอชกวด (Stellan John Skarsgård, ; เกิด 13 มิถุนายน พ.ศ. 2494) เป็นนักแสดงชาวสวีเดน เขาเป็นที่รู้จักจากบทบาท Jan Nyman ในเรื่อง Breaking the Waves (1996), Captain Tupolev ใน The Hunt for Red October (1990), Professor Gerald Lambeau ใน Good Will Hunting (1997), Bootstrap Bill Turner ใน Pirates of the Caribbean: Dead Man's Chest (2006) และ Pirates of the Caribbean: At World's End (2007), Bill Anderson ใน Mamma Mia! (2008) และภาคต่อของ Mamma Mia! Here We Go Again (2018), Commander Maximilian Richter ใน Angels and Demons (2009), Martin Vanger ใน The Girl With the Dragon Tattoo (2011), ดร. Erik Selvig ในภาพยนตร์จักรวาลภาพยนตร์มาร์เวล เรื่อง Thor (2011), The Avengers ( 2012), Thor: The Dark World (2013) และ Avengers: Age of Ultron (2015), The Grand Duke ใน Cinderella (2015) และ Boris Shcherbina ในละครโทรทัศน์ HBO/Sky UK เรื่อง Chernobyl (2019) เขาจะแสดงในซีรีส์ Andor (2022)
ไมเคิล แบรนดอน
ไมเคิล แบรนดอน (Michael Brandon; ชื่อเกิด Michael Feldman; เกิด 20 เมษายน พ.ศ. 2488) เป็นนักแสดงชาวอเมริกัน เขาเป็นที่รู้จักจากบทบาท James Dempsey ในละครซีรีส์อังกฤษเรื่อง Dempsey and Makepeace (2528-2529) ผลงานละครของเขา ได้แก่ การผลิตละคร Broadway ต้นฉบับเรื่อง Does a Tiger Wear a Necktie? (1969) และรับบทเป็น Jerry Springer ในผลงานการผลิตของ West End เรื่อง Jerry Springer: The Opera (2003–2004)
คอล์ม โฟเร
คอล์ม โฟเร OC (Colm Feore; ; เกิด 22 สิงหาคม 2501) เป็นนักแสดงชาวแคนาดา ผู้มีประสบการณ์ 13 ปีจากเทศกาล Stratford Festival เขาเป็นที่รู้จักกันดีสำหรับผู็ชนะรางวัล Gemini ในบทนายกรัฐมนตรี Pierre Trudeau ในละครโทรทัศน์เรื่อง Trudeau และการแสดงของเขาในฐานะ Glenn Gould ใน Thirty Two Short Films About Glenn Gould รวมถึงบทบาท เช่น Detective Martin Ward ใน Bon Cop, Bad Cop, Lord Marshal Zhylaw ใน The Chronicles of Riddick, Pope Julius II ใน The Borgias, Laufey ใน Thor, First Gentleman Henry Taylor ใน 24, นายพล Ted Brockhart ใน House of Cards, Declan Gallard บน 21 Thunder, Sir Reginald Hargreeves จาก The Umbrella Academy และ Wernher von Braun ใน For All Mankind เขาเป็นผู้ได้รับรางวัล Prix Iris และ Screen Actors Guild Award และได้รับการเสนอชื่อเข้าชิงรางวัล Genie Award
เดฮ์พอกอฮ์ (เทศมณฑลเซพีดอน)
เดฮ์พอกอฮ์ เป็นอดีตหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อดีตหมู่บ้านนี้มีประชากร 969 คนใน 224 ครัวเรือน ปัจจุบันถูกรวมเข้ากับเมืองแฮมอแชฮร์
สนามกีฬาปีแยร์ เดอ กูแบร์แต็ง (โลซาน)
สนามกีฬาปีแยร์ เดอ กูแบร์แต็ง (Pierre de Coubertin Stadium; Stade Pierre de Coubertin) เป็นสนามกีฬากลางแจ้งของเมืองโลซาน ประเทศสวิตเซอร์แลนด์ ตั้งชื่อตาม ปีแยร์ เดอ กูแบร์แต็ง ประธานคณะกรรมการโอลิมปิกสากลคนที่ 2
ในปี ค.ศ. 2020 สนามกีฬาแห่งนี้จะเป็นสนามกีฬาหลักของกีฬาโอลิมปิกเยาวชนฤดูหนาว 2020 ที่สวิตเซอร์แลนด์เป็นเจ้าภาพ
รอส มาร์ควอนด์
รอสโค เวย์น มาร์ควอนด์ (Roscoe Wayne Marquand; เกิด 22 สิงหาคม พ.ศ. 2524) เป็นอิมเพรสชันนิสต์ และนักแสดงชาวอเมริกัน เขารับบทเป็น Aaron ในซีรีส์โทรทัศน์เรื่อง The Walking Dead และ Red Skull ในภาพยนตร์เรื่อง Avengers: Infinity War (2018) และ Avengers: Endgame (2019)
ละติฟา อัลซัยยัต
ละติฟา อัลซัยยัต (Latifa al-Zayyat; لطيفة الزيات; 8 สิงหาคม ค.ศ. 1923 – 10 กันยายน ค.ศ. 1996) เป็นนักเขียนชาวอียิปต์ เกิดที่เมืองดาเมียตตา ในจักรวรรดิออตโตมัน (ปัจจุบันอยู่ในประเทศอียิปต์) เรียนจบจากมหาวิทยาลัยไคโร ก่อนจะทำงานเป็นอาจารย์สอนภาษาอังกฤษที่นั่น ในปี ค.ศ. 1960 อัลซัยยัตได้ออกหนังสือ The Open Door ซึ่งมีเนื้อหาเกี่ยวกับการเมืองอียิปต์ช่วงทศวรรษ 1950 นวนิยายเรื่องนี้ได้รับความนิยมจนถูกนำไปสร้างเป็นภาพยนตร์ในปี ค.ศ. 1963 เธอทำงานสอนหนังสือและเขียนบทความต่าง ๆ จนกระทั่งเสียชีวิตด้วยโรคมะเร็งในปี ค.ศ. 1996
ในปี ค.ศ. 2015 กูเกิล ดูเดิลได้ฉลองครบรอบ 92 ปี ชาตกาลของอัลซัยยัต
ประธานาธิบดีศรีลังกา
ประธานาธิบดีศรีลังกา (ජනාධිපති, ஜனாதிபதி, ชนาธิปติ) หรือเรียกอย่างเป็นทางการว่า ประธานาธิบดีแห่งสาธารณรัฐสังคมนิยมประชาธิปไตยศรีลังกา เป็นประมุขแห่งรัฐ ประธานเจ้าหน้าที่บริหาร หัวหน้ารัฐบาลในทางนิตินัย และจอมทัพแห่งประเทศศรีลังกา
รัฐธรรมนูญศรีลังกา ค.ศ. 1978 ให้ประธานาธิบดีที่ประชาชนเลือกตั้งมาโดยตรงในการเลือกตั้งทั่วไปเป็นหัวหน้ารัฐบาล และให้ประธานาธิบดีเลือกสรรรัฐมนตรีจากสมาชิกรัฐสภา
สำหรับหน้าที่และอำนาจนั้น รัฐธรรมนูญให้ประธานาธิบดีเป็นหัวหน้าคณะรัฐมนตรี เป็นประธานที่ประชุมคณะรัฐมนตรี เป็นประธานในการประชุมทางพิธีการของรัฐสภา สามารถเข้าประชุมรัฐสภาโดยได้รับเอกสิทธิ์กับความคุ้มกันในทางรัฐสภา สามารถเรียกประชุม งดประชุม และยุบรัฐสภา สามารถสั่งให้มีการออกเสียงประชามติ ประกาศสงคราม ประกาศสันติภาพ อภัยโทษ และลดโทษ นอกจากนี้ รัฐธรรมนูญยังให้ประธานาธิบดีรักษาและใช้ลัญจกรแผ่นดิน ซึ่งเป็นดวงตราสำหรับการแต่งตั้งเจ้าหน้าที่ชั้นสูงของรัฐ (เช่น นายกรัฐมนตรี รัฐมนตรี และตุลาการระดับสูง) และการจัดสรรที่ดินและอสังหาริมทรัพย์อื่นของรัฐ
อนึ่ง รัฐธรรมนูญคุ้มกันประธานาธิบดีจากการถูกดำเนินคดีในขณะดำรงตำแหน่ง ไม่ว่าเป็นคดีเรื่องส่วนตัวหรือคดีเรื่องหน้าที่ทางการ
เดิมรัฐธรรมนูญให้ประธานาธิบดีอยู่ในตำแหน่งคราวละ 5 ปี ไม่เกิน 2 วาระ ต่อมาการแก้ไขเพิ่มเติม ครั้งที่ 18 เมื่อ ค.ศ. 2010 ยกเลิกข้อจำกัดเรื่องวาระ ภายหลังมีการแก้ไขเพิ่มเติม ครั้งที่ 19 เมื่อ ค.ศ. 2015 กลับไปจำกัดที่ 2 วาระดังเดิม ประธานาธิบดีต้องสาบานตนเข้ารับตำแหน่งต่อหน้าประธานศาลสูงสุด ถ้าประธานาธิบดีไม่สามารถปฏิบัติหน้าที่ได้ นายกรัฐมนตรีจะปฏิบัติหน้าที่แทน และจะมีการเลือกสรรรัฐมนตรีที่เหลืออยู่ในคณะรัฐมนตรีขึ้นทำหน้าที่นายกรัฐมนตรีชั่วคราว
ผู้ดำรงตำแหน่งคนปัจจุบัน คือ รนิล วิกรมสิงหะ ตั้งแต่วันที่ 21 กรกฎาคม ค.ศ. 2022
ศรุต สุวรรณภักดี
ศรุต สุวรรณภักดี (เกิดเมื่อวันที่ 2 ตุลาคม พ.ศ. 2529) เป็นนักแสดงและนายแบบชาวไทยในสังกัดกันตนาเกิดที่จังหวัดนครศรีธรรมราชเริ่มมีชื่อเสียงในวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งผู้เข้ารอบ 15 คน โครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ และในปัจจุบันศรุตเป็นนักแสดงอิสระสามารถรับงานละครได้ทุกช่อง
ประวัติ
ศรุต หรือชื่อเดิม ศรุฒ สุวรรณภักดี เป็นนักแสดงและนายแบบชาวไทยเกิดที่จังหวัดนครศรีธรรมราชจบการศึกษาจากโรงเรียนมัธยมที่โรงเรียนเบญจมราชูทิศนครศรีธรรมราชและสำเร็จการศึกษาปริญญาตรีสาขาการตลาดที่มหาวิทยาลัยกรุงเทพ หลักสูตรนานาชาติ
การงาน
ศรุต เริ่มเข้าวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งในผู้เข้ารอบ 15 คนสุดท้าย ในโครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ จากนั้นศรุตได้มีผลงานการแสดงละครออกอากาศทางช่อง 7 เอชดีเรื่อง เสือสั่งฟ้า, คือหัตถาครองพิภพ, และ พรมแดนหัวใจ เป็นต้น และผลงานการแสดงละครอีกคับคั่งภายหลังจอม ศรุต เป็นนักแสดงสมทบชายคนหนึ่งมีความสามารถเล่นละครได้ทุกบทบาทและมีชื่อเสียงด้านผลงานการแสดงละครนับไม้ถ้วนและในปัจจุบันจอม ศรุต เป็นนักแสดงอิสระสามารถรับงานละครได้ทุกช่อง